משה קולבאק

משה קולבאַק (1896, סמאָרגאָן, ווילנער גובערניע, רוסלענדישער אימפּעריע, איצט בעלארוס – 1937, מינסק) איז געווען אַ ייִדישער דיכטער, ראָמאַניסט, דראַמאַטורג.

לעבנס-געשיכטע
משה קולבאַק האָט זיך געלערנט אין אַ ייִדיש-רוסישער קאַזיאָנע שולע, באַזוכנטיק אין אָוונט אַ חדר-מתוקן. דערנאָך האָט ער זיך געלערנט אין ישיבות פון סווענטשאַן, וואָלאָזשין און מיר. בעת דער ערשטער וועלט-מלחמה האָט משה קולבאַק געאַרבעט ווי אַ לערער אין אַ ייִדישן יתומים-הויז אין קאָוונע. אין דעם פּעריִאָד – אין 1916 האָט ער דעביוטירט אַלס דיכטער מיטן ליד "שטערנדל". אין 1918 האָט ער געוואוינט אין מינסק, אין 1919 – אין ווילנע, אין 1920 – 1923 – אין בערלין. זינט 1923 ביז 1928 האָט משה קולבאַק געלעבט אין ווילנע, געאַרבעט אין ייִדישע גימנאַזיעס און אינעם לערער-סעמינאַר. אין 1927 האָט מען אים אויסדערוויילט אַלס פאָרזיצער פונעם אלוועלטלעכן ייִדישן פּען-קלוב. אין 1928 איז משה קולבאַק אַריבערגעפאָרן פון ווילנע, וועלכע איז דעמלט געווען אין באַשטאַנד פון פּוילן, קיין ראַטנפאַרבאנד און זיך באַזעצט אין מינסק. אין 1937 איז משה קולבאַק אַרעסטירט געוואָרן דורך נ.ק.וו.ד., באַשולדיקט אין ייִדישער נאַציִאָנאַליסטישער טעטיקייט און דערשאָסן געוואָרן.

זײַנע ביכער

  שירים, ווילנע, 1920

 די שטאָט. פּאָעמע, ווילנע 1920

 דער ווינט, וואָס איז געווען אין כעס, ווילנע, 1921
 "נייע לידער", וואַרשע, 1922
 לידער, בערלין, 1922
 רײַסן. פּאָעמע, בערלין, 1922
 יעקב פראַנק. דראַמע, בערלין, 1922
 משיח בן אפרים. ראָמאַן, ווילנע, 1924

 מאָנטיק. ראָמאַן, וואַרשע, 1926
 בוניע און בערע. הומאָריסטישע פּאָעמע, ווילנע, 1927
 משיח בן אפרים; מאָנטאָג, ווילנע, 1929
 אַלע ווערק, ווילנע, 1929

 זעלמעניאַנער. גרעסערע דערציילונג, מינסק, 1931  

 דיסנער טשײַלד האַראָלד, פּאָעמע-סאַטירע, מינסק, 1933
 בויטרע גזלן. דראַמאַטישע פּאָעמע, מינסק, 1936
 בנימין מגידאָוו. פּיעסע, מינסק, 1937
 משיח בן אפרים; מאָנטאָג, בוענאָס-אײַרעס, 1950

 געקליבענע ווערק, ניו-יאָרק, 1953

 אויסגעקליבענע שריפטן, בוענאָס-אײַרעס, תשל"ו
  גוט איז דער מענטש. געקליבענע לידער און פּאָעמעס, מאָסקווע, 1979

וועבלינקען
 באָריס ליבערמאַן, "דיכטער, שרײַבער, לערער, רעזשיסער, פילאָסאָף משה קולבאַק" (אויף רוסיש)
 מרדכי ססר, "משה קולבאַק – המשורר המעונה" (אויף העברעיִש) 
 זעלמעניאנער-מוישע קולבאק 
קאַטעגאָריע:ליטווישע יידן

קאַטעגאָריע:יידישע דיכטער
קאַטעגאָריע:דראמאטורגן
קאַטעגאָריע:ראמאניסטן